PATVIRTINTA

Šilalės rajono savivaldybės administracijos

direktoriaus 2023 m. kovo 3 d. įsakymu

Nr. DĮV-160

**ŠILALĖS RAJONO SAVIVALDYBĖS ADMINISTRACIJOS Kaltinėnų seniūnijos**

**2023 metŲ veiklos PLANAS**

|  |  |
| --- | --- |
| **Biudžetiniai metai** | **2023-ieji metai** |
| **Programa** | **2023 metai** |
| **Asignavimų valdytojas,**  **kodas** | **Kaltinėnų seniūnija** (288614530) |
| **Priemonių valdytojas,**  **kodas** | **Kaltinėnų seniūnija, 18.** |

|  |  |  |  |  |
| --- | --- | --- | --- | --- |
| **Programos pavadinimas** | | **Seniūnijos funkcijų įgyvendinimo ir valdymo tobulinimo programa** | **Kodas** | **01** |
| **Programos parengimo argumentai** | | Seniūnijos valdymo programos įgyvendinimas pagrįstas profesionalia valstybės tarnyba, žinių ir informacinės visuomenės plėtote, funkcijų pasiskirstymu, tarnautų žmonių interesams, didintų visuomenės pasitikėjimą vietos savivalda. | | |
| **Prioritetas** | Seniūnijos valdymo kokybės užtikrinimas | | | |
| **Šia programa įgyvendinamas strateginis tikslas** | | Tikslai, seniūnijos veiklos programoje 2023 metų užtikrinti efektyvų seniūnijos valdymą ir administravimą, biudžeto lėšų ir turto panaudojimą. | | |
| **Programa** | Tęstinė | | | |

|  |
| --- |
| **Programos aprašymas**  Viešojo administravimo funkcijas įstatymų nustatyta tvarka atlieka seniūnijų seniūnai, valstybės tarnautojai, kuriems teisės aktai ar Savivaldybės tarybos sprendimai suteikia viešojo administravimo teises seniūnijos teritorijoje.  Seniūnijų seniūnai atlieka seniūnijos vidaus administravimą, administruoja seniūnijai skirtus asignavimus, atlieka notarinius veiksmus, išduoda gyventojams pažymas apie šeimos sudėtį, vertina atskirų asmenų gyvenimo sąlygas, teikia siūlymus dėl socialinės paramos reikalingumo asmenims, su Užimtumo tarnybos siuntimu įdarbina ieškančius darbo asmenis laikiniems darbams atlikti, organizuoja visuomenei naudingus darbus, bendrojo naudojimo teritorijų, gatvių, šaligatvių valymą ir priežiūrą, kapinių, želdinių priežiūrą, prižiūri prekybą viešose vietose, teikia pasiūlymus dėl kelių, gatvių, aikščių tvarkymo, priklausančių pastatų remonto, paminklų priežiūros, viešųjų paslaugų teikimo gyventojams. Seniūnijai priskirtos laisvalaikio salės, jose organizuojami kultūriniai renginiai, šventės, gyventojų sueigos ir vykdomos kitos priemonės. Rengia seniūnijos metinio veiklos plano projektą ir šio plano įgyvendinimo ataskaitą, teikia juos svarstyti išplėstinėje seniūnaičių sueigoje.  Tam, kad seniūnijos darbuotojai laiku ir tinkamai atliktų jiems pavestas užduotis, veikla būtų efektyvi, būtina atnaujinti esamas ir pagal poreikį įrengti naujas kompiuterizuotas darbo vietas, kelti darbuotojų kompetencijų lygį. |

|  |  |  |
| --- | --- | --- |
|  | **Programos tikslo pavadinimas** | |
| **01** | **Sudaryti sąlygas įgyvendinti savarankiškąsias ir teisės aktais pavestas atlikti kitas funkcijas** | |
| **Tikslo įgyvendinimo aprašymas.**  Įgyvendinantšį tikslą vykdomi uždaviniai  **01 uždavinys. Užtikrinti valdymo ir administravimo kokybišką veiklą**  Seniūnijos išlaidoms priskiriamas priskaičiuotas darbuotojų darbo užmokestis ir socialinio draudimo įmokos, prekių ir paslaugų naudojimo išlaidos (komunalinės, ryšių paslaugos, transporto išlaikymas, spaudiniai, komandiruotės, kvalifikacijos kėlimas, materialiojo ir nematerialiojo turto nuoma bei remontas ir kt.) taip pat darbo vietų įkūrimo, administracinių pastatų išlaikymo (įskaitant ir remontą), materialiojo ir nematerialiojo turto įsigijimo bei kitos ūkio išlaidos.  Priemonė bus įgyvendinama 2023 metais, vadovaujantis Lietuvos Respublikos teisės aktais dėl asmenų, kuriems už darbą apmokama iš valstybės ar savivaldybės biudžeto lėšų.  Įgyvendinant minėtą uždavinį, siekiama užtikrinti seniūnijos finansinių išteklių subalansavimą ir patikimo finansų valdymo principų – ekonomiškumo, efektyvumo, rezultatyvumo bei skaidrumo laikymąsi.  **Produkto vertinimo kriterijai:**  Darbuotojų, dirbančių pagal darbo sutartis, seniūnijoje skaičius.  **02 uždavinys. Sudaryti sąlygas kokybiškai įgyvendinti funkcijas seniūnijoje.**  Įgyvendinamu uždaviniu numatoma užtikrinti efektyvią seniūnijos veiklą. Seniūnija yra atsakinga už savivaldos teises ir savo funkcijų įgyvendinimą. Seniūnijos finansinio, ūkinio bei materialiojo aptarnavimo užtikrinimui planuojama 109239,00 Eur.  Siekiama nuolat informuoti bendruomenę apie seniūnijos veiklą, gyventojus konsultuoti jiems rūpimais klausimais, gerinti seniūnijos įvaizdį bei siekiama sudaryti sąlygas seniūnijų darbuotojams dalyvauti seminaruose, pagal finansines galimybes tobulinti kvalifikacijos kėlimo kursuose, plėsti informacinių technologijų naudojimą seniūnijoje.  Priemonė skirta seniūnijos administracijos veiklos išlaidoms apmokėti.  Vadovaujantis Vietos savivaldos įstatymo 33 straipsnio 7 dalimi (Seniūnaičiui su jo, kaip seniūnaičio, veikla susijusioms kanceliarijos, pašto, telefono, interneto ryšio, transporto išlaidoms apmokėti, kiek jų nesuteikia ar tiesiogiai neapmoka savivaldybės administracija, gali būti skiriama išmoka, už kurią atsiskaitoma ne rečiau kaip vieną kartą per metus. Šios išmokos dydį ir atsiskaitymo tvarką nustato tos savivaldybės taryba.) numatoma skirti lėšų seniūnaičių veiklos išlaidoms kompensuoti.  Pagal Šilalės rajono savivaldybės tarybos 2020 m. liepos 30 d. sprendimą Nr. T1-192 „Dėl Šilalės rajono savivaldybės seniūnaičių išmokų su seniūnaičio veikla susijusioms išlaidoms skyrimo, naudojimo ir atsiskaitymo už jas tvarkos aprašo patvirtinimo“ seniūnaičiui skiriama ne didesnė kaip 50,00 Eur per mėnesį dydžio išmoka, už kurią atsiskaitoma ne rečiau kaip kartą per ketvirtį. Seniūnaičių ir kaimo bendruomenių pirmininkų veiklos rėmimui planuojama 2000,00 Eur.  **Produkto vertinimo kriterijai:**  1. Seniūnijos darbuotojų skaičius.  2. Seniūnaičių skaičius**.**  **03 uždavinys. Užtikrinti kitų lėšų tikslinį panaudojimą.**  Planuojami seminarai, mokymai seniūnijos darbuotojams, siekiant didinti kompetencijų, susijusių su priskirtų funkcijų vykdymu. Seniūnijos darbuotojų įgūdžių ir kompetencijos gerinimui planuojami 200,00 Eur.  **Produkto vertinimo kriterijai:**  Seminaruose, mokymuose dalyvavusių darbuotojų skaičius. | | |
| **02** | | **Užtikrinti dirbančiųjų administracinius gebėjimus, didinant viešojo administravimo efektyvumą** |
| **Tikslo įgyvendinimo aprašymas.**  Įgyvendinant šįtikslą, siekiama stiprinti valdžios ir piliečių tarpusavio ryšius, palaikyti tikslingą komunikaciją su gyventojais ir žiniasklaida. Įgyvendinant šį tikslą siekiama didinti valstybės tarnautojų ir darbuotojų, dirbančių pagal darbo sutartis, kompetencijas ir gebėjimus.  Įgyvendinantšį tikslą vykdomas uždavinys  **01 uždavinys. Kelti seniūnijų darbuotojų kvalifikaciją**  Numatomi prioritetiniai valstybės tarnautojų mokymo tikslai:  1. stiprinti valstybės tarnautojų strategines kompetencijas:  1.1. valstybės tarnautojų, teikiančių paslaugas gyventojams, orientavimosi į klientą gebėjimus ir įgūdžius;  1.2. valstybės tarnautojų žinias profesinės etikos ir korupcijos prevencijos srityje;  2. didinti valstybės tarnautojų mokymo efektyvumą.  Įgyvendinant pirmąjį uždavinį „kelti seniūnijų darbuotojų kvalifikaciją“ įgyvendinama valstybės tarnautojų mokymosi strategija, siekiant didinti valstybės tarnautojų veiklos efektyvumą.  Valstybės tarnautojų mokymui lėšos, atsižvelgiant į Valstybės tarnybos įstatymo 46 straipsnio nuostatą, planuojamos ne mažiau kaip 1 procentas ir ne daugiau kaip 5 procentai valstybės tarnautojams darbo užmokesčiui nustatytų asignavimų.  **Produkto vertinimo kriterijai:**  Asmenų, per metus kėlusių kvalifikaciją, dalis procentais.  Siekiant gerinti paslaugų ir asmenų aptarnavimo kokybę, dokumentai siunčiami Sodrai ir kitoms įstaigoms per e-pristatymo sistemą, seniūnija dokumentus apskaitytų dokumentų valdymo sistemoje.  **Produkto vertinimo kriterijai:**  Elektroniniu būdu gautų prašymų skaičius.  Elektroniniu būdu išsiųstų atsakymų skaičius.  Pateikta informacija apie administracinės naštos mažinimo priemonių vykdymą Administracijos direktoriui (per metus) skaičius.  **Numatomas programos įgyvendinimo rezultatas**  Pagerės teikiamų administracinių ir viešųjų paslaugų kokybė, paslaugos bus suteikiamos per trumpesnį laiką. | | |
| **KULTŪROS UGDYMO IR ETNOKULTŪROS PUOSELĖJIMO PROGRAMA** | | |

|  |  |
| --- | --- |
| **Biudžetiniai metai** | **2023-ieji metai** |
| **Programa** | **2023 metai** |
| **Asignavimų valdytojas,**  **kodas** | **Kaltinėnų seniūnija** (288614530); |
| **Priemonių valdytojas,**  **kodas** | **Kaltinėnų seniūnija, 18.** |

|  |  |  |  |
| --- | --- | --- | --- |
| **Programos pavadinimas** | **Kultūros ugdymo ir etnokultūros puoselėjimo programa** | **Kodas** | **05** |
| **Programos parengimo argumentai** | Programa parengta siekiant kryptingai vykdyti seniūnijos kultūros politiką.  Šiandien tradicinis kultūros politikos supratimas (kultūra kaip laisvalaikio užimtumo, meninės kūrybos, paveldo išsaugojimo ir kt. raiška). Programoje numatytomis priemonėmis siekiama sudaryti sąlygas seniūnijos gyventojams susipažinti su šiuolaikinėmis bei tradicinėmis profesionalaus ir mėgėjų meno (muzikos, teatro, dailės, šokio, kt.) kryptimis, jaunųjų menininkų pasiekimais ir veikla, ugdyti gyventojų etninę savimonę vykdant numatytas edukacines programas, siekiams skatinti gyventojų domėjimąsi regiono istorine praeitimi, kultūriniu paveldu. Skatinamas bendruomenės užimtumas, mažinami negatyvūs visuomenės veiksmai. | | |
| **Prioritetas** | (Bendruomenių, seniūnaitijų bendrų tikslų įgyvendinimas) | | |
| **Šia programa įgyvendinamas strateginis tikslas** | Ugdyti išsilavinusią ir kultūrą puoselėjančią bendruomenę socialiai saugioje aplinkoje. | | |
| **Programa** | Tęstinė | | |

|  |  |
| --- | --- |
|  | **Programos tikslo pavadinimas** |
| **01** | **Skatinti visuomenės dalyvavimą kultūroje, didinti kultūros ir viešosios informacijos prieinamumą** |
| **Tikslo įgyvendinimo aprašymas.**  Kaltinėnų kultūros namų moterų vokalinis ansamblis.  Kaltinėnų kultūros namų kaimiškos muzikos kapela.  Kaltinėnų kultūros namų mėgėjų dramos kolektyvas.  Įgyvendinantšį tikslą vykdomas uždavinys.  **01 uždavinys. Puoselėti krašto etninės kultūros tradicijas ir paveldą, užtikrinti autentiškų papročių tęstinumą**  Tai, be jokios abejonės, siejama su kultūros darbuotojų kvalifikacijos kėlimu bei tobulinimu, naujų įgūdžių bei patirties įgijimu, administracinių gebėjimų ugdymu.  Programos lėšos panaudojamos: renginiams, techninių priemonių, muzikos instrumentų įsigijimui.  **Produkto vertinimo kriterijai:**  Organizuotų renginių skaičius.  Edukacinių programų skaičius. | |
| **02** | **Skatinti kultūros paslaugų plėtrą bei modernizuoti kultūros įstaigų infrastruktūrą** |
| **Tikslo įgyvendinimo aprašymas.**  Kultūros namai - įstaiga, ugdanti, puoselėjanti pilietinę dvasinę ir tautinę savimonę, kūrybinius sugebėjimus, organizuojanti pramoginius renginius, teatrinę veiklą, tenkinanti gyventojų kultūrinius poreikius.  Seniūnijoje švietėjišką, informacinę, kraštotyrinę veiklą vykdo Kaltinėnų, Gineikių bibliotekos. Siekiama kuo efektyviau suteikti įvairaus amžiaus gyventojams reikiamą informaciją ir ugdyti meilę knygai ir jos kūrėjams. Rengiamos įvairios knygų bei kitos parodėlės. Suteikiama galimybė naudotis kompiuteriais, internetiniu ryšiu, skaityti periodinius leidinius ir kitus spaudinius.  Seniūnija skatina bendruomenę aktyviai dalyvauti kultūriniame gyvenime, domėtis ne tik krašto kultūra, bet ir istorija, puoselėti ją ir išsaugoti ateities kartoms.  Įgyvendinantšį tikslą vykdomi uždaviniai.  **01 uždavinys. Organizuoti kultūros namų veiklą.**  Seniūnijos laisvalaikio salių finansinio, ūkinio veiklos organizavimo užtikrinimui planuojama 17527,00 Eur.  **Produkto vertinimo kriterijai:**  Kultūros namų paslaugų gavėjų skaičius .  Mėgėjų meno kolektyvų skaičius.  **02 uždavinys. Plėtoti kultūrinę veiklą ir kultūrinius renginius, įtraukiant platesnį seniūnijos gyventojų ratą, siekiant ne mažesnio kaip 30 proc. tos pačios lyties asmenų dalyvavimo.**  Šios programos priemonės įgyvendinimas apima kaimo laisvalaikio salių veiklą, skirtą bendruomenės narių ugdymui ir kultūrinių poreikių tenkinimui. Kaimo laisvalaikio salės šiuo metu – vienintelės kultūros įstaigos, galinčios suburti žmones į meno kolektyvus ir profesionaliai juos mokyti meninių įgūdžių bei sudaryti sąlygas aktyviai sociokultūrinei veiklai.  Organizuoti renginius, ugdyti visuomenės, ypač vaikų ir jaunimo, valstybinę savivoką ir pilietinę atsakomybę.  Kultūros renginių organizavimui ir rėmimui, siekiant užtikrinti proporcingą paslaugų suteikimą, planuojama 6000,00 Eur.  **Produkto vertinimo kriterijai:**  Suorganizuotų renginių, švenčių ir edukacinių programų skaičius. | |

|  |
| --- |
| **Numatomas programos įgyvendinimo rezultatas:**  Visuomenės dalyvavimas kultūroje ir galimybės jos narių meninei saviraiškai yra svarbus krašto brandos požymis. Dalyvavimas mėgėjų meno kolektyvuose įgalina sušvelninti neigiamų socialinių – ekonominių problemų poveikį žmonių gyvensenai ir dvasinei savijautai. |

|  |
| --- |
| **Susiję įstatymai:**  Lietuvos Respublikos vietos savivaldos įstatymas, Lietuvos Respublikos Vyriausybės nutarimai, kiti Lietuvos Respublikos ir savivaldybės teisės aktai. |

**KŪNO KULTŪROS IR SPORTO PROGRAMA**

|  |  |
| --- | --- |
| **Biudžetiniai metai** | **2023 - ieji metai** |
| **Programa** | **2023 metai** |
| **Asignavimų valdytojas,**  **kodas** | Kaltinėnų seniūnija (288614530) |
| **Priemonių valdytojas,**  **kodas** | **Kaltinėnų seniūnija, 18.** |

|  |  |  |  |
| --- | --- | --- | --- |
| **Programos pavadinimas** | **Kūno kultūros ir sporto programa** | **Kodas** | **06** |
| **Programos parengimo argumentai** | Programa įgyvendina pagrindinę kūno kultūros ir sporto misiją – ugdyti sveiką ir fiziškai aktyvią visuomenę, kuo daugiau seniūnijos gyventojų įtraukti į organizuotas ir savarankiškas kūno kultūros ir sporto veiklas. | | |
| **Prioritetas** | Kokybiškų sąlygų gyventojams kūrimas | | |
| **Šia programa įgyvendinamas strateginis tikslas** | Sukurti saugią socialinę aplinką, teikiant kokybiškas sporto ir kultūros paslaugas. | | |
| **Programa** | Tęstinė | | |

|  |  |
| --- | --- |
|  | **Programos tikslo pavadinimas** |
| **01** | **Didinti seniūnijos gyventojų fizinį aktyvumą** |
| Tikslo įgyvendinimo aprašymas.  Būtina atkreipti ypatingą dėmesį į vaikus ir jaunimą, nes jie – judriausia visuomenės dalis. Svarbu sudaryti sąlygas tenkinti skirtingus pagal amžių, galias, sveikatos būklę gyventojų poreikius. Sporto šakų įvairovė, geros sąlygos, įvairūs kūno kultūros ir sporto renginiai turi skatinti kuo daugiau seniūnijos gyventojų turiningai praleisti laisvalaikį ir aktyviai gyventi.  Siekiant įtraukti vaikus, jaunimą ir kitas gyventojų grupes į sportinę veiklą, reikia organizuoti daugiau įvairių sporto renginių ir švenčių. Tradiciniai sporto renginiai pritraukia daug seniūnijos gyventojų, skatina juos aktyviai dalyvauti, sudaro sąlygas turiningai praleisti laisvalaikį.  Įgyvendinant šį tikslą vykdomas uždavinys.  **01 uždavinys. Inicijuoti, skatinti ir koordinuoti sporto veiklą**  Numatoma organizuoti ir vykdyti sportinę veiklą, skatinti gyventojų fizinį aktyvumą. Sporto varžybų organizavimui planuojama 700,00 Eur.  Šiuo uždaviniu užtikrinamas sporto priemonių organizavimas ir dalyvavimas sporto renginiuose.  Gyventojams organizuojamos seniūnijų gyventojų sporto šakų varžybos. Sudaromos sąlygos atstovauti seniūnijų sporto žaidynių varžybose.  **Produkto vertinimo kriterijai:**  Suorganizuotų sportinių renginių skaičius.  Suorganizuotų sportinių renginių dalyvių skaičius. | |
| **Numatomas programos įgyvendinimo rezultatas:**  Gyventojų įtraukimas į sportinę veiklą padės spręsti bendruomenės sveikatinimo, nusikaltimų prevencijos, fizinio pasiruošimo, dvasinio ir moralinio ugdymo problemas. | |

**VALSTYBINIŲ (PERDUOTŲ SAVIVALDYBĖMS) FUNKCIJŲ VYKDYMO**

**PROGRAMA**

|  |  |
| --- | --- |
| **Biudžetiniai metai** | **2023-ieji metai** |
| **Programa** | **2023 metai** |
| **Asignavimų valdytojas,**  **kodas** | **Kaltinėnų seniūnija** (288614530); |
| **Priemonių valdytojas,**  **kodas** | **Kaltinėnų seniūnija, 18.** |

|  |  |  |  |
| --- | --- | --- | --- |
| **Programos pavadinimas** | **Valstybinių (perduotų savivaldybėms) funkcijų vykdymo programa** | **Kodas** | **08** |
| **Programos parengimo argumentai** | Realizuojamos Lietuvos Respublikos vietos savivaldos įstatymu nustatytos valstybinės (valstybės perduotos savivaldybėms) funkcijos. Valstybinės funkcijos – tai valstybės funkcijos, perduotos savivaldybėms atsižvelgiant į gyventojų interesus. Šios funkcijos perduotos įstatymais ir įgyvendinamos vadovaujantis valstybės teisės aktais. | | |
| **Prioritetas** | Seniūnija valdymo kokybės užtikrinimas | | |
| **Šia programa įgyvendinamas strateginis tikslas** | Efektyviai panaudojant žmoniškuosius ir finansinius išteklius bei gerinti valdymo kokybę. | | |
| **Programa** | Tęstinė | | |

|  |  |
| --- | --- |
|  | **Programos tikslo pavadinimas** |
| **01** | **Užtikrinti efektyvų seniūnijos funkcijų vykdymą** |
| **Tikslo įgyvendinimo aprašymas.**  Vadovaujantis Vietos savivaldos įstatymu, įgyvendinamos valstybinės funkcijos perduotos seniūnijoms atsižvelgiant į gyventojų interesus. Šios funkcijos perduodamos įstatymais ir įgyvendinamos vadovaujantis teisės aktais. Įstatymų priskirtų registrų tvarkymas ir duomenų teikimas valstybės registrams; civilinė sauga; priešgaisrinė sauga, dalyvavimas rengiantis mobilizacijai; dalyvavimas valdant valstybinius parkus; kompensacijų skaičiavimas ir mokėjimas; aprūpinimo mokinio reikmenimis administravimas; socialinių išmokų skaičiavimas ir mokėjimas; savivaldybei priskirtos žemės ir kito valstybės turto valdymas, naudojimas ir disponavimas juo patikėjimo teise; žemės ūkio funkcijų vykdymas; pagal teisės aktus priskirtų archyvinių dokumentų tvarkymas; dalyvavimas rengiant ir įgyvendinant darbo rinkos politikos priemones ir gyventojų užimtumo programas; gyvenamosios vietos deklaravimo duomenų ir gyvenamosios vietos neturinčių asmenų apskaitos duomenų tvarkymas; socialinio būsto nuoma.  Įgyvendinantšį tikslą vykdomas vienas uždavinys.  **01 uždavinys. Efektyviai organizuoti seniūnijos darbą vykdant teisės aktais priskirtas funkcijas** atsižvelgiant į gyventojų interesus. Šios funkcijos perduodamos įstatymais ir įgyvendinamos vadovaujantis teisės aktais.  Lėšos valstybinėms funkcijoms atlikti yra gaunamos iš valstybės biudžeto kaip speciali tikslinė dotacija.  Paramos mirties atveju ir kitos paramos teikimui planuojama 19600,00 Eur. Gyvenamosios vietos deklaravimo duomenų ir gyvenamosios vietos neturinčių asmenų apskaitos duomenims tvarkyti planuojama 171,00 Eur. Žemės ūkio funkcijų vykdymui planuojama 18505,00 Eur.  **Gyvenamosios vietos deklaravimo duomenų ir gyvenamosios vietos neturinčių asmenų apskaitos duomenų tvarkymas.** Įgyvendinant šią funkciją, deklaruojama gyvenamoji vieta piliečių, atvykusių gyventi į seniūnijos teritoriją, keičiančių gyvenamąją vietą seniūnijos teritorijoje ar išvykstančių iš seniūnijos teritorijos į užsienį. Taisomi, keičiami ir naikinami deklaravimo duomenys pagal gyvenamąją vietą deklaravusio asmens ar gyvenamosios patalpos savininkų prašymus, įtraukiami į apskaitą gyvenamosios vietos neturintys asmenys. Prašymus gyventojai teikia pagal gyvenamąją vietą.  **Laidojimo pašalpa** skiriama vadovaujantis Lietuvos Respublikos paramos mirties atveju įstatymu. Pašalpos mokamos iš valstybės biudžeto specialiosios tikslinės dotacijos savivaldybių biudžetams. Laidojantis asmuo dėl pašalpos gavimo turi kreiptis į seniūniją pagal mirusio asmens buvusią gyvenamąją vietą ar laidojančio asmens gyvenamąją vietą.  **Socialinė parama mokiniams** yra skiriama vieningai įvertinus šeimos pajamas ir šią teisę suteikia socialiniai darbuotojai, turintys daugiau informacijos apie šeimos pajamų šaltinius. Siekiama užtikrinti pilnavertį mokinių maitinimą, nes tikslinė dotacija skiriama mokiniams nemokamam maitinimui skirtų produktų įsigijimui (įskaitant pirkimo PVM). Siekiama mokinius, iš mažas pajamas gaunančių šeimų, aprūpinti būtiniausiais mokinio reikmenimis**.**  **Produkto vertinimo kriterijai:**  Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.).  Įdarbinta asmenų (vnt.).  Asmenų, gavusių išmokas, skaičius (vnt.).  Kompensacijas gavusių asmenų skaičius (vnt.).  Mokinių, gaunančių nemokamą maitinimą, skaičius (vnt.).  Mokinių, aprūpintų mokinio reikmenimis, skaičius (vnt.).  Šeimų, kurioms teikiama pagalba ir socialinės paslaugos, skaičius (vnt.). | |
| **Numatomas programos įgyvendinimo rezultatas:**  Šios funkcijos įgyvendinamos vadovaujantis Lietuvos Respublikos teisės aktais. | |

|  |
| --- |
| **Susiję įstatymai:** Lietuvos Respublikos vietos savivaldos įstatymas, Biudžetinių įstaigų įstatymas. |

**SOCIALINĖS APSAUGOS PLĖTOJIMO PROGRAMA**

|  |  |
| --- | --- |
| **Biudžetiniai metai** | **2023-ieji metai** |
| **Programa** | **2023 metai** |
| **Asignavimų valdytojas,**  **kodas** | **Kaltinėnų seniūnija** (288614530); |
| **Priemonių valdytojas,**  **kodas** | **Kaltinėnų seniūnija, 18.** |

|  |  |  |  |
| --- | --- | --- | --- |
| **Programos pavadinimas** | **Socialinės apsaugos plėtojimo programa** | **Kodas** | **09** |
| **Programos parengimo argumentai** | Seniūnija atsako už piniginės paramos ir socialinių paslaugų teikimą jos teritorijoje gyvenantiems asmenims. Vadovaudamasi Lietuvos Respublikos įstatymais ir kitais teisės aktais, seniūnija privalo tirti, analizuoti įvairių visuomenės grupių poreikius bei paskirti reikalingas paslaugas. | | |
| **Prioritetas** | Kokybiškų gyvenamųjų sąlygų gyventojams kūrimas | | |
| **Šia programa įgyvendinamas strateginis tikslas** | Puoselėti saugią ir sveiką socialinę aplinką, integruoti socialiai pažeidžiamus asmenis į visuomenę, panaudojant efektyvias socialinės paramos priemones. | | |
| **Programa** | Tęstinė | | |

|  |  |
| --- | --- |
|  | **Programos tikslo pavadinimas** |
| **01** | **Užtikrinti kokybišką socialinę apsaugą** |
| **Tikslo įgyvendinimo aprašymas.**  Teikiama pagalba ir socialinės paslaugos, padeda įveikti socialinę atskirtį, šeimoms, vienišiems asmenims, senyvo amžiaus seniūnijos gyventojams.  Įgyvendinantšį tikslą vykdomi uždaviniai:  **01 uždavinys. Efektyviai organizuoti socialinį darbą vykdant Savivaldybei teisės aktais priskirtas funkcijas.**  Sumažinti socialinę atskirtį, padėti socialinės atskirties asmenims įsilieti į bendruomenę bei aktyvią veiklą.  Šiai programos priemonei vykdyti reikia užtikrinti normalų jos funkcionavimą – institucijos valdymo išlaidoms (socialinių darbuotojų išlaikymui) planuojama 20872,00 Eur., socialinių darbuotojų kvalifikacijos kėlimui planuojama 200,00 Eur., vienkartinių ir tikslinių pašalpų skyrimui – 5000,00 Eur. | |

**KOMUNALINIO ŪKIO IR TURTO PROGRAMA**

|  |  |
| --- | --- |
| **Biudžetiniai metai** | **2023-ieji metai** |
| **Programa** | **2023 metai** |
| **Asignavimų valdytojas,**  **kodas** | **Kaltinėnų seniūnija** (288614530); |
| **Priemonių valdytojas,**  **kodas** | **Kaltinėnų seniūnija, 18.** |

|  |  |  |  |
| --- | --- | --- | --- |
| **Programos pavadinimas** | **Komunalinio ūkio ir turto programa** | **Kodas** | **11** |
| **Programos parengimo argumentai** | Vykdant programą, realizuojamos Lietuvos Respublikos vietos savivaldos įstatymu nustatytos savarankiškos savivaldybės funkcijos: seniūnijos vietinės reikšmės kelių ir gatvių priežiūra, taisymas bei saugaus eismo sąlygų užtikrinimas, dalyvavimas sprendžiant gyventojų užimtumo, dirbančiųjų pagal užimtumo didinimo programą ir naudingos veiklos organizavimo bei kitus klausimus. | | |
| **Prioritetas** | infrastruktūros ir aplinkos kokybės gerinimas | | |
| **Šia programa įgyvendinamas strateginis tikslas** | Plėtoti infrastruktūrą ir nuolat gerinti aplinkos kokybę, kurti subalansuotą inžinerinę aplinką | | |
| **Programa** | Tęstinė | | |

|  |  |
| --- | --- |
|  | **Programos tikslo pavadinimas** |
| **01** | **Gerinti seniūnijos aplinkos kokybę, prižiūrėti viešąsias teritorijas ir inžinerinę infrastuktūrą** |
| **Tikslo įgyvendinimo aprašymas.**  Programa parengta siekiant padidinti seniūnijoje viešųjų erdvių patrauklumą, užtikrinti švarą ir tvarką, prižiūrėti ir modernizuoti seniūnijoje inžinerinės ir rekreacinės infrastruktūros objektus.  Šio tikslo uždavinys – organizuoti seniūnijos komunalinių objektų priežiūros darbus: sanitarinis valymas ir aplinkos apsauga, gatvių ir kelių priežiūra ir remontas, parkų, aikščių, želdynų, kapinių priežiūra, parkų priežiūra, gatvių apšvietimo tinklų priežiūra, remontas ir atstatymas bei kiti darbai komunalinių paslaugų srityje. Atliekų išvežimui iš kapinių ir bendrojo naudojimo teritorijų tvarkymui planuojama 3050,00 Eur. Komunalinių atliekų tvarkymo infrastruktūros plėtrai planuojama 23000,00 Eur.  Seniūnijos gatvių tvarkymas, gėlynų priežiūra. Į šią priemonę įeina seniūnijos gatvių važiuojamosios dalies, pėsčiųjų takų, automobilių stovėjimo aikštelių mechanizuotas ir rankinis valymas, reprezentacinių teritorijų priežiūra ir tvarkymas (teritorijų valymas, žaliųjų vejų priežiūra, miškų, parkų priežiūra), gėlynų tvarkymas.  Gatvių apšvietimo įrangos priežiūra. Į šią paslaugą įeina seniūnijos gatvių apšvietimo įrangos priežiūra (valdymo spintų priežiūra ir remontas, šviestuvų priežiūra ir remontas, perdegusių elektros lempučių keitimas naujomis).  Gatvių apšvietimo elektros energija. Į šią priemonę įeina apmokėjimas už elektros energiją elektros tiekėjui už gatvių apšvietimą.  Seniūnija prižiūri esančius vietinės reikšmės kelius. Lėšos kelių priežiūrai skiriamos iš valstybinės Kelių priežiūros ir plėtros programos. Seniūnija kasmet atlieka kelių su žvyro danga greideriavimą, asfalto dangos duobių remontą, valo kelius žiemos sezono metu bei atlieka kitus einamuosius kelių priežiūros darbus. Gatvių priežiūrai, žiemos metu, planuojama 2500,00 Eur. Lėšos kelių priežiūrai paskiriamos seniūnijai priklausomai nuo vietinės reikšmės kelių ilgio ir gyventojų skaičiaus.  Įgyvendinantšį tikslą vykdomi uždaviniai  **01 uždavinys. Plėtoti Savivaldybės atliekų tvarkymo sistemą.**  Savivaldybės komunalinių atliekų tvarkymo sistema organizuojama ir plėtojama vadovaujantis regioniniu ir savivaldybės atliekų tvarkymo planu.  **02 uždavinys** **Prižiūrėti seniūnijos vietinės reikšmės kelius ir kelio statinius**  Vykdant šį uždavinį, Šilalės rajono savivaldybė numato skirti finansavimą rajono vietinės reikšmės kelių ir gatvių priežiūrai (šiukšlių šlavimas, sniego valymas, ledą tirpdančių priemonių barstymas ir kt.), kasmetiniams remonto darbams (duobių remontas ir kt.).  **Produkto vertinimo kriterijai:**  Greideriuotų kelių ilgis 223,72 km.  **03 uždavinys Gerinti miestelio ir kaimų apšvietimą.**  Įgyvendinant šį uždavinį užtikrinama gatvių apšvietimo tinklų priežiūra (vykdomi apšvietimo tinklų priežiūros ir remonto darbai, apmokama už suvartotą apšvietimui elektros energiją). Seniūnijos gatvių apšvietimo užtikrinimui planuojama 26628,00 Eur. Siekiant padidinti eismo saugumą, labai svarbu didinti gatvių apšvietimo infrastruktūros aprėptį. Tinkamas gatvių apšvietimas gyvenvietėse padės sumažinti nusikalstamumo lygį.  **Produkto vertinimo kriterijai:**  Gatvių apšvietimo šviestuvų skaičius nuo visų gatvių apšvietimo šviestuvų skaičiaus procentas.  **04 uždavinys Tinkamai prižiūrėti** **miestelio teritorijoje esančius gėlynus ir kt. bei prižiūrėti ir tvarkyti kapines.**  Kaltinėnų miestelio gėlynų įrengimui ir priežiūrai planuojama300,00 Eur.  Kapines administruoja seniūnija. Kapinių teritorijų priežiūrai planuojama 10753,00 Eur.  **Produkto vertinimo kriterijai:**  Dvejos Kaltinėnų kapinės.  Gėlynų skaičius – Kaltinėnų miestelio gėlynai ir Aleksandro Stulginskio parko gėlynai. | |

\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Išplėstinės seniūnaičių sueigos

2023-02-17 protokolu Nr. D3-8-(1.5.)